 Ukhonjwe indlela umqeqeshi we-Egypt ishaywa yiBafana IsolezweUkhonjwe indlela umqeqeshi we-Egypt ishaywa yiBafanaezemidlalo 7 July 2019, 08:42am MCEBO MPUNGOSEIGOLI likaThembinkosi Lorch eliphule izinhliziyo zabalandeli be-Egypt eCairo International Stadium ngoMgqibelo ebusuku. Isithombe: AP PhotoAriel SchalitIBHANTSHI ligcwale umoya kumqeqeshi we-Egypt iqembu lakhe lihlulwa yiBafana Bafana ngo 1 - 0 kumdlalo we-Afcon last 16 eCairo International Stadium, ngoMgqibelo ebusuku phambi kwabalandeli ababalelwa ku-75 000.Inhlangano yebhola e-Egypt, i-Egypt Football Association EFA kuyithathe amahora ambalwa ngemuva kokushaywa ngegoli likaThembinkosi Lorch ukumemezela ukuthi isimkhombe indlela umqeqeshi uJavier Aguirre.Akugcinanga lapho njengoba kungakapheli sikhathi esingakanani nomengameli we-EFA naye ememezele ukuthi uyasula esikhundleni sakhe.UHani Abu Reidah usememezele ukuthi uyasishiya isikhundla sokuba ngumengameli we-Egypt Football Association. Uphakamise nokuthi namanye amalungu ebhodi asule ezikhundleni zawo ngemuva kokukhishwa kweqembu lesizwe esigabeni selast 16 kwi-Africa Cup of Nations ese-Egypt, kusho isitatimende esifakwe ku-twitter.I-EFA imemezele nokuthi u-Aguirre uxoshwe nethimba labaqeqeshi ebelimlekelela.IBafana Bafana izobhekana neNigeria kumdlalo wama-quarter finals. 